Budáčov jarok

Budáčov jarok je vodný tok vo Veporských vrchoch na území okresu Detva. Je to ľavostranný prítok Studenej vody v povodí rieky Slatiny, má dĺžku približne 3,2 km a je tokom V. rádu. 

 Priebeh toku 
Potok pramení v strednej časti Veporských vrchov, na východnom okraji podcelku Sihlianska planina, v blízkosti osady Biele VodyVeporské vrchy. Turistická mapa. 1 : 50 000. Harmanec: VKÚ, a. s., 1999., v nadmorskej výške približne  Od prameňa v lesnom poraste v lokalite Starý háj tečie severozápadným smerom. Bez významnejších prítokov sa popod hrebeň Hrbáč oblúkom stáča postupne až na juhozápad. V strednej časti sa dostáva na okraj poľany v blízkosti penziónu, kde sa mierne stáča na západ a pokračuje opäť lesom. Kopírujúc dolinu sa esovito stáča na juh a opäť na západ a severným úpätím Magury () vteká do doliny Studená jama. Tu sa v nadmorskej výške približne  vlieva ľavostranne do Studenej vody, prítoku Slatiny v povodí rieky Hron. Potok patrí do širšieho povodia rieky Hron. 

Budáčov jarok pramení a preteká iba katastrom mesta Hriňová v okrese Detva v Banskobystrickom kraji.

 Referencie 

 Pozri aj 
 Zoznam vodných tokov v povodí Slatiny
 Veporské vrchy, Sihlianska planina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Veporských vrchoch
Kategória:Povodie Slatiny
Kategória:Vodné toky v okrese Detva
Kategória:Hriňová